Казімер Малевіч

**Казіме́р Севяры́навіч Мале́віч** ( (паводле іншых зьвестак — 1878), Кіеў — 15 траўня 1935, Ленінград) — мастак-авангардыст, адзін з заснавальнікаў супрэматызму — кірунка ў абстрактным мастацтве.

## Біяграфія
Казімер Малевіч нарадзіўся  году у Кіеве (паводле іншых зьвестак — на Капыльшчыне) у сям’і беларускага этнографа і фальклярыста Севярына Малевіча (са словаў мастацтвазнаўца Сяргея Харэўскага, радавы маёнтак ягоных бацькоў — Малева знаходзіўся пад Нясьвіжам). Паводле некаторых дасьледчыкаў, сям’я Малевічаў належала да ўкраінскай шляхты. Пачатковую мастацкую адукацыю ён атрымаў у Кіеўскай мастацкай школе Н. І. Мурашка. Кар’еру мастака Малевіч пачаў з імпрэсіянізму. Пазьней Малевіч стаў адным з актыўных удзельнікаў футурыстычных выстаў.

Казімер Малевіч тройчы (у 1905, 1906 і 1907 гадах) паступаў у Маскоўскую вучэльню скульптуры і жывапісу і тройчы правальваўся на экзамэнах. Як лічаць дасьледчыкі, з прычыны недастатковай падрыхтоўкі ў галіне акадэмічнага малюнка. Яму дазволілі наведваць лекцыі на правах вольнага слухача.

У 1919—1922 гадах Казімер Малевіч выкладаў у Народнай мастацкай школе «новага рэвалюцыйнага ўзору» ў Віцебску, адзін са стваральнікаў арганізацыі «Сьцьвярджальнікі новага мастацтва». У 1920-я гады ўдзельнічаў у афармленьні спэктакляў Уладзімера Маякоўскага «Містэрыя Буф». З 1923 па 1927 год — дырэктар Ленінградзкага дзяржаўнага інстытуту мастацкай культуры. Быў чальцом «Аб’яднаньня сучасных архітэктараў».

Малевіч быў пасьлядоўным прапагандыстам уласнай тэорыі. Вакол яго з часам утварылася група аднадумцаў (Зацьвярдзіцелі новага мастацтва).

Малевіч удзельнічаў у выставах з эпатажнымі назвамі: «Званковы валет», «Асьліны хвост», «Футурызм 0,10». На выставе «Трамвай В» супраць нумароў 21-25, якія заканчвалі сьпіс яго работ, у каталёгу было пазначана: «Зьмест карцін аўтару невядомы».

Самы знакаміты твор Малевіча — *[[Чорны квадрат]]*.

Аўтар кніг «Ад кубізму і футурызму да супрэматызму», «Супрэматызм», «Бог ня скінуты: Мастацтва, царква, фабрыка».

Паводле завяшчаньня, пасьля сьмерці цела Малевіча было крэміравана ў супрэматычнай дамавіне, зробленай па ўласным эскізе Малевіча. Урна з прахам была пахаваная пад любімым дубам мастака ў Нямчынаўцы. Над магілай быў усталяваны кубічны бэтонавы манумэнт з намаляваным чорным квадратам. У гады вайны магіла была згубленая.
У цяперашні час магіла Малевіча знойдзеная энтузіястамі. На месцы магілы ўсталяваны невялікі манумэнт. Магіла знаходзіцца недалёка ад Савецкага праспэкту ў Нямчынаўцы, на ўсход ад сажалкі.

Дзяржаўным Расейскім музэем і студыяй «Квадрат фільм» зьняты фільм «Казімер Малевіч. Ператварэньне».

## Вядомыя карціны

On the Boulevard.jpg|Адна з прац раньняга Малевіча
Self-Portrait (1908 or 1910-1911).jpg|Аўтапартрэт
Red Square. Visual Realism of a Peasant Woman in Two Dimensions.jpg|Чырвоны квадрат
Red Cavalry Riding.jpg|Скача чырвоная коньніца
Suprematist Composition - Kazimir Malevich.jpg|Супрэматычная кампазыцыя — прададзеная 3 лістапада 2008 г. на аўкцыёне Sotheby's за 60 млн і дзьве тысячы даляраў.
Malevich.black-square.jpg|Чорны квадрат. 1915. Карціна існуе ў чатырох варыянтах. Два зь іх знаходзяцца ў Дзяржаўнай Трацьцякоўскай галерэі, яшчэ адзін — у Расейскім музэі. Чацьвёрты быў набыты ў сваякоў мастака «Інкамбанкам», затым выкуплены ў яго і перададзены Эрмітажу.


Выслоўе Казіміра Малевіча:
 «Толькі нудныя і бездапаможныя мастакі прыкрываюць сваё мастацтва шчырасьцю. У мастацтве патрэбная ісьціна, а ня шчырасьць».

## Крыніцы

## Літаратура
* 
* 
* 
* 
* 
* 
* 
* 
* 
* 

## Вонкавыя спасылкі
* Усе карціны Казімера Малевіча (у альфабэтным парадку)
* 
* 
* 
* 

Катэгорыя:Супрэматызм
Катэгорыя:Беларускія мастакі
Катэгорыя:Савецкія мастакі і мастачкі
Катэгорыя:Украінскія мастакі
Катэгорыя:Мастакі XX стагодзьдзя
*